সাঁওতালি লেখক সারদাপ্রসাদ কিস্কু গত ত্রিশ বছরে ত্রিশটার বেশি সাঁওতালি পুস্তক বাংলা লিপিতে লিখেছেন। তিনি এই পক্ষপাতিত্বের শিকার। তাঁর বক্তব্য, ‘‘অন্যান্য লিপির সাঁওতালি পুস্তকগুলি সেই সময়কার সাঁওতালদের আর্থ-সামাজিক অবস্থার এক একটি দলিল। সেগুলিকে বর্জন করে আমরা পরবর্তী প্রজন্মকে তাদের ইতিহাস ও ঐতিহ্য জানার সুযোগ থেকে বঞ্চিত করছি, যা একটা জাতির সামগ্রিক উন্নয়নের ক্ষেত্রে অন্তরায়। তাতে সাঁওতাল সাহিত্যের সামগ্রিক চিত্র ফুটে ওঠে না।’’